CELEX: 31982R0883
Language: el
Date: 1982-04-16 00:00:00
Title: Κανονισμός (EOK) αριθ. 883/82 τής Επιτροπής τής 16ης Απριλίου 1982 περί τού καθεστώτος εισαγωγών ορισμένων κλωστοϋφαντουργικών προϊόντων (κατηγορίας 13) καταγωγής Κορέας

Avis juridique important

|

31982R0883

Κανονισμός (EOK) αριθ. 883/82 τής Επιτροπής τής 16ης Απριλίου 1982 περί τού καθεστώτος εισαγωγών ορισμένων κλωστοϋφαντουργικών προϊόντων (κατηγορίας 13) καταγωγής Κορέας  

Επίσημη Εφημερίδα αριθ. L 103 της 17/04/1982 σ. 0008 - 0009

***** ΚΑΝΟΝΙΣΜΟΣ (ΕΟΚ) αριθ. 883/82 ΤΗΣ ΕΠΙΤΡΟΠΗΣ  της 16ης Απριλίου 1982  περί του καθεστώτος εισαγωγών στην Κοινότητα ορισμένων κλωστοϋφαντουργικών προϊόντων (κατηγορίας 13) καταγωγής Κορέας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 3059/78 του Συμβουλίου της 21ης Δεκεμβρίου 1978 περί του κοινού καθεστώτος εισαγωγής ορισμένων κλωστοϋφαντουργικών προϊόντων καταγωγής τρίτων χωρών (1), όπως τροποποιήθηκε τελευταία από τον κανονισμό (ΕΟΚ) αριθ. 920/81 (2), και ιδίως το άρθρο 11 και 15,  Εκτιμώντας:  ότι το άρθρο 11 του κανονισμού (ΕΟΚ) αριθ. 3059/78 καθορίζει τις προϋποθέσεις που επιτρέπουν την επιβολή ποσοτικών περιορισμών· ότι οι εισαγωγές στην Κοινότητα κλωστοϋφαντουργικών προϊόντων (κατηγορίας 13) καταγωγής Κορέας έχουν υπερβεί τα όρια που καθορίζονται στην παράγραφο 3 του εν λόγω άρθρου 11·  ότι σύμφωνα με τις διατάξεις της παραγράφου 5 του εν λόγω άρθρου 11, αιτήσεις για διαβουλεύσεις κοινοποιήθηκαν στην Κορέα ·  ότι συμφωνήθηκε, μετά τις διαβουλεύσεις της 12ης Φεβρουαρίου 1982, να υπαχθεί το εν λόγω προϊόν (κατηγορίας 13) σε προσωρινό ποσοτικό όριο, για την περίοδο από 1η Ιανουαρίου μέχρι 31 Δεκεμβρίου 1982, σύμφωνα με την παράγραφο 5 υπό β του προαναφερθέντος άρθρου 11·  ότι σύμφωνα με τους όρους της παραγράφου 13 του εν λόγω άρθρου 11, η τήρηση των ποσοτικών ορίων εξασφαλίζεται από ένα σύστημα διπλού ελέγχου, σύμφωνα με τις διαδικασίες που καθορίζονται στο παράρτημα V του κανονισμού (ΕΟΚ) αριθ. 3059/78 ·  ότι τα εν λόγω προϊόντα που εξήχθησαν από την Κορέα μεταξύ της 1ης Ιανουαρίου 1982 και της ημερομηνίας ενάρξεως της ισχύος του παρόντος κανονισμού πρέπει να αφαιρεθούν από το προσωρινό ποσοτικό όριο του έτους 1982·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Κλωστοϋφαντουργικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η εισαγωγή στην Κοινότητα των προϊόντων της κατηγορίας που αναφέρεται στο παράρτημα, καταγωγής Κορέας, υπόκεινται σε προσωρινό ποσοτικό περιορισμό, που περιλαμβάνεται στο παράρτημα, με την επιφύλαξη των διατάξεων του άρθρου 2 παράγραφος 1,  Άρθρο 2  1. Η θέση σε ελεύθερη κυκλοφορία των προϊόντων που αναφέρονται στο άρθρο 1, τα οποία απεστάλησαν από την Κορέα προς τις περιοχές της Κοινότητος, που δεν έχουν ακόμη ποσοτικούς περιορισμούς, προ της ημερομηνίας ενάρξεως της ισχύος του παρόντος κανονισμού και τα οποία δεν έχουν ακόμη τεθεί σε ελεύθερη κυκλοφορία, πραγματοποιείται με την επιφύλαξη της προσκομίσεως φορτωτικής ή άλλου εγγράφου μεταφοράς που αποδεικνύει ότι η αποστολή έλαβε πράγματι χώρα κατά την εν λόγω περίοδο.  2. Οι εισαγωγές των προϊόντων που αποστέλλονται από την Κορέα στην Κοινότητα μετά την έναρξη ισχύος του παρόντος κανονισμού υπόκεινται στο σύστημα του διπλού ελέγχου που προβλέπεται στο παράρτημα V του κανονισμού (ΕΟΚ) αριθ. 3059/78.  3. Για την εφαρμογή των διατάξεων της παραγράφου 2, όλες οι ποσότητες των προϊόντων, που αποστέλλονται από την Κορέα από την 1η Ιανουαρίου 1982 και τίθενται σε ελεύθερη κυκλοφορία, αφαιρούνται από το προσωρινό ποσοτικό όριο που θεσπίστηκε για το έτος 1982.  Άρθρο 3  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται ως τις 31 Δεκεμβρίου 1982.  (1) ΕΕ αριθ. L 365 της 27. 12. 1978, σ. 1.  (2) ΕΕ αριθ. L 98 της 9. 4. 1981, σ. 1.  ΠΑΡΑΡΤΗΜΑ  1.2.3.4.5.6.7 //   //   //   //   //   //   //   // Κατη-  γορία  // Κλάση  του Κοινού  Δασμολογίου   // Κώδικας  NIMEXE (1982)   // Περιγραφή εμπορευμάτων   // Κράτη  μέλη  // Μονάδες  // Ποσοτικά όρια από  1ης Ιανουαρίου έως  30 Ιουνίου 1982  //   //   //   //   //   //   //   // 13   // 60.04  Β IV β) 1 γγ)  2 δδ)  δ) 1 γγ)  2 γγ)   //  60.04 - 48, 56, 75, 85  // Έτοιμα ενδύματα εσωτερικά (εσώρουχα) μη ελαστικά ουδέ συνδεδυασμένα μετά καουτσούκ:  Σλίπς και εσώβρακα δια άνδρας και παίδας, σλίπς και κυλότται δια γυναίκας, κορασίδας και μικρά παιδία (έτερα των βρεφών), πλεκτά μη ελαστικά, ουδέ συνδεδυασμένα μετά καουτσούκ, βαμβακηρά ή εκ συνθετικών υφαντικών ινών  // D F I BNL UK IRL DK GR  // 1 000  τεμάχια  // 1 050  570  150  795 (1)  1 500  50  60  25  //   //   //   //   //   //   //  (1) Ισχύον ήδη όριο (ΕΕ αριθ. L 42 της 14. 2. 1981, σ. 10).   Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 16 Απριλίου 1982.  Για την Επιτροπή  Edgard PISANI  Μέλος της Επιτροπής